لوسی لێتبی

لوسی لێتبی (لەدایکبووی ٤ی کانوونی دووەمی ١٩٩٠) بکوژێکی زنجیرەیی و پەرستاری مندالانی تازە لەدایکبووی بەریتانییە،  لە نێوان مانگی حوزەیرانی ٢٠١٥ تا حوزەیرانی ٢٠١٦ هێرشی کردووەتە سەر لانیکەم سێزدە کۆرپە کە لە ژێر چاودێریدا بوون و حەوتیانی کوشتووە. 

لێتبی لە مانگی تەمموزی ٢٠١٨ دەستگیرکرا دوای ئەوەی زنجیرەیەک مردنی نائاسایی کۆرپە لە نەخۆشخانەی کۆنتێس ئۆڤ چێستەر لە شاری چێستەر ڕوویدا، کە لە ساڵی ٢٠١١ەوە وەک پەرستارێکی تازەلەدایکبوو لەوێ کاردەکات. دوای ئەوەی بە کەفالەت ئازادکرا لە مانگی حوزەیرانی ٢٠١٩ و لە مانگی تشرینی دووەم٢٠٢٠ دەستگیرکرایەوە پاش ئەوەی ڕێژەی مردنی منداڵان بە شێوەیەکی نائاسایی زیادی کرد لە نەخۆشخانەکەدا. لە دوایین دەستگیرکردنیدا بە هەشت تۆمەتی کوشتن و دە تۆمەتی هەوڵدان بۆ کوشتن تۆمەتبار کرا.

دادگاییکردنەکەی لە تشرینی یەکەمی ٢٠٢٢ تا ئابی ٢٠٢٣ بەردەوام بوو و لێتبی بە تاوانی کوشتنی حەوت کۆرپە و هەوڵدان بۆ کوشتنی شەش کەسی دیکە لە ماوەی دوانزە مانگەکەدا تاوانبار کرا. لە رێگەی لێدانی دەرزیی ئەنسۆلینەوە هەندێ لە منداڵە تازە لەدایکبووەکانی کوشتووە؛ هەروەها بە سرنج هەوای کردووەتە لەشی هەندێک منداڵی دیکەوە تاوەکو گیانیان لەدەستداوە و هەندێکی دیکەشی بە بەزۆر شیر پێدان کوشتوون. لێتبی بەرهەمدارترین بکوژی زنجیرەیی منداڵانە لە مێژووی مۆدێرنی بەریتانیادا. لە مانگی ئابی ساڵی ٢٠٢٣دا سزای زیندانی هەتاهەتایی بەسەردا سەپێندرا . 

 سەرچاوەکان 

پۆل:زیندووان
پۆل:لەدایکبووانی ١٩٩٠